বাল্মীকি
বাল্মীকি রচিত মূল রামায়ণে ২৪,০০০ শ্লোক ছিল। এই রামায়ণ ছয়টি (মতান্তরে সাতটি) কাণ্ড বা খণ্ডে বিভক্ত ছিল। রামায়ণের উপজীব্য অযোধ্যার রাজকুমার রামের জীবনকথা। খ্রিষ্টপূর্ব ৫০০ থেকে ১০০ অব্দের মধ্যে কোনো এক সময়ে এই মহাকাব্য রচিত হয়। এই মহাকাব্য মহাভারতের পূর্বসূরি।
সাম্ব পুরাণ
সাম্ব পুরাণ (, ) হল একটি সৌর উপপুরাণ। এই পুরাণটি প্রধান উপজীব্য বিষয় হল হিন্দু দেবতা সূর্যের মাহাত্ম্য। এই পুরাণের সংশোধিত মুদ্রিত সংস্করণটি ৮৪টি অধ্যায়ে বিভক্ত। ৫৩শ থেকে ৬৮শ অধ্যায়গুলি আবার ১৫টি পটলে (পরিচ্ছেদ) বিভক্ত। ১ম অধ্যায়ে প্রথাগত মঙ্গলাচরণের পর এই পুরাণে কৃষ্ণের পুত্র সাম্বের উপাখ্যান বর্ণিত হয়েছে। সাম্ব ঋষি দুর্বাসার অভিশাপে কুষ্ঠরোগে আক্রান্ত হন। পরে চন্দ্রভাগা নদীর তীরে মিত্রবনে একটি মন্দির নির্মাণ করে সূর্যের পূজা করলে তিনি রোগমুক্ত হন। হিন্দুরা বিশ্বাস করেন, এই মন্দিরটিই ছিল মুলতান সূর্য মন্দির। সাম্ব পুরাণের সমগ্র উপাখ্যানটি ঋষি বশিষ্ঠ ও ইক্ষ্বাকু বংশীয় রাজা বৃহদ্বলের মধ্যে কথোপকথনের আকারে উপস্থাপিত হয়েছে। ২৬শ ও ২৭শ অধ্যায়ে শাকদ্বীপ থেকে ১৮ জন মগ ব্রহ্মাণকে সূর্য মন্দিরে নিয়ে আসার উপাখ্যান বর্ণিত হয়েছে। সাম্ব মিত্রবনের সূর্য মন্দিরে তাঁদের পুরোহিত হিসেবে নিযুক্ত করেন।